ગરબાડા. મહિલા અને બાળ વિકાસ મંત્રાલય નવી દિલ્હી તથા પોષણ અભિયાન યુનિટ દિલ્હી દ્વારા તા.10 ઓક્ટોબરના રોજ અશોક હોટલ ચાણકપુરી નવી દિલ્હી ખાતે ભારત સરકારના જોઇન્ટ સેક્રેટરી એમ.ઓ.ડબલ્યુ.સી.ડી. અને મીશન ડાયરેક્ટર પોષણ અભિયાનના હસ્તે 2018નો ‘પોષણ માહ એવોર્ડ’ દાહોદ જિલ્લાના ગરબાડા તાલુકાના નેલસુર ગામના આંગણવાડી કેન્દ્ર-5ના કાર્યકર મોહનીયા જાનકીબેન માનસીંગભાઇને આપી સન્માનવામાં આવ્યા હતા. આ સન્માન મેળવનાર ગુજરાતમાંથી માત્ર એક જ મહિલા આંગણવાડી કાર્યકર છે. જાનકીબેન ધાનપુર તાલુકાના ઉંડાર ગામમાંથી માધ્યમિક શિક્ષણ મેળવી બી.એ./એમએ થયેલ છે. તેમના પતિ નેલસુર પ્રા.શાળામાં શિક્ષક છે. જાનકીબેન આદિવાસી મહિલા, ધાર્મિક, સામાજીક કાર્યકરતી એક આદર્શ મહિલા છે. તેમના આ સન્માનથી નેલસુર ગામ, ગરબાડા તાલુકો, દાહોદ જિલ્લો ગૌરવની લાગણી અનુભવે છે.